b"\n_START_ARTICLE_\nOcupaci\xc3\xb3 sovi\xc3\xa8tica de Let\xc3\xb2nia el 1940\n_START_SECTION_\nPer\xc3\xadode 1919-1939\n_START_PARAGRAPH_\nDespr\xc3\xa9s de la Revoluci\xc3\xb3 Russa de 1917, Let\xc3\xb2nia va declarar la seva independ\xc3\xa8ncia el 18 de novembre de 1918. En acabat una prolongada guerra d'independ\xc3\xa8ncia, Let\xc3\xb2nia i la R\xc3\xbassia Sovi\xc3\xa8tica -predecessora de la Uni\xc3\xb3 Sovi\xc3\xa8tica- van signar un tractat de pau l'11 d'agost de 1920. En el seu article n\xc3\xbam. 2, la R\xc3\xbassia Sovi\xc3\xa8tica \xc2\xabreconeixia sense reserva la independ\xc3\xa8ncia i sobirania de l'Estat Let\xc3\xb3 i renunciava volunt\xc3\xa0riament i per sempre tots els seus drets sobirans (...) al poble let\xc3\xb3 i el seu territori\xc2\xbb. La independ\xc3\xa8ncia de Let\xc3\xb2nia va obtenir el reconeixement diplom\xc3\xa0tic del Consell Aliat Suprem -Fran\xc3\xa7a, Gran Bretanya, It\xc3\xa0lia, el Jap\xc3\xb3, B\xc3\xa8lgica- el 26 de gener de 1921. Altres estats van fer el mateix. El 22 de setembre de 1921 Let\xc3\xb2nia va ser admesa en la Societat de Nacions i en va ser membre fins a la dissoluci\xc3\xb3 formal de la Societat el 1946. El 5 de febrer de 1932, un Tractat de No-Agressi\xc3\xb3 va ser signat amb la Uni\xc3\xb3 Sovi\xc3\xa8tica, basat en el tractat de l'11 d'agost de 1920, els acords b\xc3\xa0sics del qual establien en forma inalterable i indefinida la base per a les relacions entre els dos estats. L'1 de setembre de 1939, el dia en qu\xc3\xa8 la Segona Guerra Mundial va esclatar, Let\xc3\xb2nia va declarar la seva neutralitat.\n_START_SECTION_\nPacte de no-agressi\xc3\xb3 Alemany-sovi\xc3\xa8tic\n_START_PARAGRAPH_\nEl Pacte Ribbentrop-M\xc3\xb3lotov, signat el 23 d'agost de 1939, va obrir el cam\xc3\xad per a les ambicions territorials d'Alemanya i la Uni\xc3\xb3 Sovi\xc3\xa8tica a Europa Oriental. El Protocol Addicional Secret d'aquest pacte dividia el territori que separava a Alemanya i la Uni\xc3\xb3 Sovi\xc3\xa8tica entre les dues pot\xc3\xa8ncies. Segons aquest protocol, Finl\xc3\xa0ndia, Est\xc3\xb2nia, Let\xc3\xb2nia i Bessar\xc3\xa0bia es trobaven dins de l'esfera d'influ\xc3\xa8ncia sovi\xc3\xa8tica, mentre que Pol\xc3\xb2nia i Litu\xc3\xa0nia queien dins de l'esfera d'influ\xc3\xa8ncia Alemanya. La Uni\xc3\xb3 Sovi\xc3\xa8tica va continuar negant l'exist\xc3\xa8ncia d'aquest protocol fins al 1989, quan sota pressi\xc3\xb3 de les R.S.S. b\xc3\xa0ltiques, el Congr\xc3\xa9s Popular de Diputats de la U.R.S.S. va recon\xc3\xa8ixer en forma oficial els tractats secrets com il\xc2\xb7legals i inv\xc3\xa0lids des de la seva concepci\xc3\xb3 el 24 de desembre.\n_START_SECTION_\nAntecedents pol\xc3\xadtics\n_START_PARAGRAPH_\nL'escapar de la sort de Finl\xc3\xa0ndia potser va portar un fals sentit de seguretat per a Let\xc3\xb2nia. Quatre mesos despr\xc3\xa9s de l'arribada de tropes sovi\xc3\xa8tiques a Let\xc3\xb2nia, Vilhelms Munters, es va dirigir el 12 de febrer de 1940 en una audi\xc3\xa8ncia de la Universitat de Let\xc3\xb2nia dient que: \xc2\xabTenim fortes raons per poder descriure la relaci\xc3\xb3 entre Let\xc3\xb2nia i la Uni\xc3\xb3 Sovi\xc3\xa8tica com molt satisfact\xc3\xb2ria. Hi ha gent que dir\xc3\xa0 que aquestes condicions favorables nom\xc3\xa9s s\xc3\xb3n temporals i que, tard o d'hora haurem d'enfrontar-nos a la pressi\xc3\xb3 pol\xc3\xadtica interna, a la pressi\xc3\xb3 pol\xc3\xadtica externa de la Uni\xc3\xb3 Sovi\xc3\xa8tica. Les bases sobre les que fonamenten aquestes profecies s\xc3\xb3n un secret per als profetes mateixos. L'experi\xc3\xa8ncia del nostre govern no justifica aquestes prediccions.\xc2\xbb _NEWLINE_Amb el frac\xc3\xa0s de la Uni\xc3\xb3 Sovi\xc3\xa8tica en la seva campanya contra Finl\xc3\xa0ndia, i despr\xc3\xa9s d'una mica m\xc3\xa9s d'un mes en acabat les expressions positives de Munters, M\xc3\xb3lotov pr\xc3\xa0cticament va anunciar les intencions sovi\xc3\xa8tiques d'annexar les rep\xc3\xbabliques b\xc3\xa0ltiques el 25 de mar\xc3\xa7 de 1940: \xc2\xab... l'execuci\xc3\xb3 dels pactes ha avan\xc3\xa7at satisfact\xc3\xb2riament i creat condicions favorables per millorar les relacions amb aquests estats.\xc2\xbb  El millorar les relacions era un eufemisme per a la invasi\xc3\xb3 sovi\xc3\xa8tica. Al mar\xc3\xa7 i abril de 1940, immediatament despr\xc3\xa9s del discurs de M\xc3\xb3lotov, la premsa Sovi\xc3\xa8tica va comen\xc3\xa7ar a llan\xc3\xa7ar atacs en contra del govern let\xc3\xb3. Despr\xc3\xa9s, la NKVD va dirigir una s\xc3\xa8rie de vagues a Riga i Liep\xc4\x81ja. Quan aquestes vagues no van aconseguir assolir els nivells generals esperats, els sovi\xc3\xa8tics van donar la culpa al seu frac\xc3\xa0s a l'\xc2\xabelement irresponsable que danyava les bones relacions amb els ve\xc3\xafns.\xc2\xbb _NEWLINE_Tenint por que els sovi\xc3\xa8tics prenguin accions, el 17 de maig de 1940, el govern let\xc3\xb3 va emetre poders d'emerg\xc3\xa8ncia al ministre let\xc3\xb3 a Londres, K\xc4\x81rlis Reinholds Zari\xc5\x86\xc5\xa1, designant Alfreds Bilmanis, el ministre let\xc3\xb3 a  Washington, com el seu substitut.\n_START_SECTION_\nTerror sovi\xc3\xa8tic\n_START_PARAGRAPH_\nLes autoritats sovi\xc3\xa8tiques, havent guanyat el control sobre Let\xc3\xb2nia, van imposar de forma immediata un r\xc3\xa8gim de terror. Centenars de persones van ser arrestades, incloent molts l\xc3\xadders de la Rep\xc3\xbablica de Let\xc3\xb2nia. Es van crear talls per castigar els \xc2\xabtra\xc3\xafdors del poble\xc2\xbb. _NEWLINE_El president de Let\xc3\xb2nia, K\xc4\x81rlis Ulmanis, i el Ministre d'Afers Exteriors, Vilhelms Munters, es trobaven sota arrest i amena\xc3\xa7a d'\xc3\xa9sser executats tot seguit. La confiscaci\xc3\xb3 immediata de la seva propietat i execuci\xc3\xb3 dintre de 24 hores va ser decretada cap a tots els diplom\xc3\xa0tics que es trobessin a l'exterior i que tornessin a Let\xc3\xb2nia i refusessin a recon\xc3\xa8ixer el nou r\xc3\xa8gim. Ordes posteriors van expandir la llista de repressions, incloent qualsevol persona relacionada amb alg\xc3\xba que es trob\xc3\xa9s amagat del govern o que hagu\xc3\xa9s escapat a l'exterior en un acte que els convertia en tra\xc3\xafdors de l'estat._NEWLINE_Els trens eren escortats per un oficial de la NKVD i un comboi militar. Els deportats eren traslladats en vagons tancats amb barrots que tenian buits a terra per cobrir les necessitats sanit\xc3\xa0ries. Molts van morir abans d'arribar al seu dest\xc3\xad final i molts m\xc3\xa9s van morir durant el seu primer hivern. Alguns letons que van aconseguir evadir les deportacions van decidir amagar-se als boscos, on es van organitzar unitats antisovi\xc3\xa8tiques. Quan l'Alemanya Nazi va atacar a la Uni\xc3\xb3 Sovi\xc3\xa8tica, aquests rebels van entrar immediatament en acci\xc3\xb3.\n_START_SECTION_\nVersi\xc3\xb3 sovi\xc3\xa8tica dels esdeveniments\n_START_PARAGRAPH_\nEl govern de la Uni\xc3\xb3 Sovi\xc3\xa8tica va suggerir al govern de la Rep\xc3\xbablica de Let\xc3\xb2nia que tanquessin una s\xc3\xa8rie de tractats d'assist\xc3\xa8ncia m\xc3\xbatua entre els dos pa\xc3\xafsos. La pressi\xc3\xb3 dels obrers letons va obligar al govern de Let\xc3\xb2nia a acceptar aquesta oferta. Un Pacte d'Assist\xc3\xa8ncia M\xc3\xbatua va ser signat, el qual va permetre a l'URSS estacionar un nombre limitat de tropes a Let\xc3\xb2nia. Les dificultats econ\xc3\xb2miques, la no satisfacci\xc3\xb3 amb les pol\xc3\xadtiques del govern let\xc3\xb3 que havien sabotejat el compliment del Pacte i el Govern de Let\xc3\xb2nia i l'orientaci\xc3\xb3 pol\xc3\xadtica cap a l'Alemanya nazi van portar a una situaci\xc3\xb3 revolucion\xc3\xa0ria que va culminar al juny de 1940. Per garantir el compliment del Pacte, tropes sovi\xc3\xa8tiques addicionals van entrar a Let\xc3\xb2nia, rebudes pels obrers letons que demandaven la ren\xc3\xbancia del govern burg\xc3\xa8s de Let\xc3\xb2nia i el seu l\xc3\xadder feixista, K\xc4\x81rlis Ulmanis. Aquest mateix juny, sota el lideratge del Partit Comunista de Let\xc3\xb2nia, els obrers letons van realitzar demostracions, i en aquell mateix dia, el govern feixista va ser enderrocat, i es va formar un govern popular. Les eleccions per al parlament let\xc3\xb3 van ser portades a terme poc temps despr\xc3\xa9s al juliol de 1940. La Uni\xc3\xb3 Popular Obrera, creada per iniciativa del Partit Comunista de Let\xc3\xb2nia, va rebre la gran majoria dels vots. El parlament va adoptar la declaraci\xc3\xb3 de la restauraci\xc3\xb3 del poder sovi\xc3\xa8tic a Let\xc3\xb2nia i va proclamar la Rep\xc3\xbablica Socialista Sovi\xc3\xa8tica de Let\xc3\xb2nia. El parlament de Let\xc3\xb2nia va voler unir-se a l'URSS en forma lliure i volunt\xc3\xa0ria, per la qual cosa va adoptar una resoluci\xc3\xb3 per a aquest efecte. La sol\xc2\xb7licitud va ser aprovada pel Premier de la Uni\xc3\xb3 Sov\xc3\xa8tica i Let\xc3\xb2nia es va convertir en una rep\xc3\xbablica constituent de l'URSS.\n_START_SECTION_\nVersions conflictives de la hist\xc3\xb2ria\n_START_PARAGRAPH_\nEl tema de l'ocupaci\xc3\xb3 sovi\xc3\xa8tica, els seus motius i conseq\xc3\xbc\xc3\xa8ncies, continua estant objecte de controv\xc3\xa8rsia entre els estats b\xc3\xa0ltics i R\xc3\xbassia. El problema principal radica en l'exist\xc3\xa8ncia de dues versions diferents dels esdeveniments hist\xc3\xb2rics durant la Segona Guerra Mundial i despr\xc3\xa9s: la versi\xc3\xb3 letona -compartida tamb\xc3\xa9 per Est\xc3\xb2nia i Litu\xc3\xa0nia i \xc3\xa0mpliament acceptada pels acad\xc3\xa8mics occidentals- i la versi\xc3\xb3 sovi\xc3\xa8tica, que continua estant recolzada i defensada pel govern de R\xc3\xbassia. _NEWLINE_Segons el Tribunal Europeu de Drets Humans, el govern de Let\xc3\xb2nia, els Estats Units i la Uni\xc3\xb3 Europea, l'ocupaci\xc3\xb3 de Let\xc3\xb2nia per part de l'URSS el 1940, i la seva subseg\xc3\xbcent incorporaci\xc3\xb3 a la Uni\xc3\xb3 Sovi\xc3\xa8tica el 1944, va ser il\xc2\xb7legal. Segons aquests estats i organitzacions, el leg\xc3\xadtim govern de Let\xc3\xb2nia va ser deposat el 1940 i el govern sovi\xc3\xa8tic va ser imposat a la for\xc3\xa7a. M\xc3\xa9s endavant, el r\xc3\xa8gim totalitari comunista de la Uni\xc3\xb3 Sovi\xc3\xa8tica va portar a terme accions sistem\xc3\xa0tiques i a gran escala que van incloure assassinats i deportacions en massa de la poblaci\xc3\xb3 letona. Es van organitzar eleccions fraudulentes on nom\xc3\xa9s candidats aprovats pels sovi\xc3\xa8tics podien participar, i els resultats van ser publicats accidentalment en la premsa occidental a Londres abans que les eleccions mateixes haguessin concl\xc3\xb2s. Com va ser publicat per la revista Time el 1940, les persones que no havien fet segellar els seus passaports per votar per a l'annexi\xc3\xb3 de Let\xc3\xb2nia a l'URSS, podien ser executades pel NKVD sovi\xc3\xa8tic. El pa\xc3\xads va estar ocupat per la Uni\xc3\xb3 Sovi\xc3\xa8tica fins a la restauraci\xc3\xb3 de la seva independ\xc3\xa8ncia el 1991. Els 48 anys d'ocupaci\xc3\xb3 sovi\xc3\xa8tica i l'annexi\xc3\xb3 dels estats b\xc3\xa0ltics mai no va ser reconeguda com a leg\xc3\xadtima per les democr\xc3\xa0cies occidentals. Els Estats Units en particular, van aplicar la Doctrina Stimson per al cas dels estats b\xc3\xa0ltics, fent que es converteixi en un precedent del dret internacional. _NEWLINE_Mentre que el Congr\xc3\xa9s Popular de Diputats de la Uni\xc3\xb3 Sovi\xc3\xa8tica va condemnar l'annexi\xc3\xb3 de Let\xc3\xb2nia i els altres estats b\xc3\xa0ltics abans de la dissoluci\xc3\xb3 de l'URSS, la Federaci\xc3\xb3 Russa, l'estat successor legal de la Uni\xc3\xb3 Sovi\xc3\xa8tica, no reconeix que hi hagi hagut una ocupaci\xc3\xb3 for\xc3\xa7osa de Let\xc3\xb2nia per part de la Uni\xc3\xb3 Sovi\xc3\xa8tica. Espec\xc3\xadficament, amb relaci\xc3\xb3 a Let\xc3\xb2nia, la Duma russa va passar una resoluci\xc3\xb3 per a recordar els diputats de la Saeima letona que la pertinen\xc3\xa7a de Let\xc3\xb2nia a la Uni\xc3\xb3 Sovi\xc3\xa8tica estava recolzada per fets i per \xc2\xabllei provinent del punt de vista judicial internacional\xc2\xbb."